stanford-oval/wikipedia huggingface dataset:
Eufronios

| Eufronios> Εὐφρόνιος |
| --- | --- |
 Eufronioksen signeeraus ΕΥΦΡΟΝΙΟΣ ΕΠΟΙΕΣΕΝ, Eufronios epoiēsen, ”Eufronis teki [minut]”, kyliksissä, n. 500–490 eaa.
Henkilötiedot
Syntynyt: 500-luku eaa.
Kuollut: 400-luku eaa.
Ammatti:  savenvalaja ja vaasimaalari
Taiteilija
Aktiivisena:  n. 520–470 eaa.
Taidesuuntaus:  punakuviokeramiikka
Eufronios (m.kreik. Εὐφρόνιος) oli antiikin kreikkalainen savenvalaja ja vaasimaalari, joka teki ja maalasi attikalaista punakuviokeramiikkaa. Hän toimi Ateena arkaaisella kaudella noin vuosina 520–470 eaa.
Eufronios oli varhaisia punakuviomaalareita ja osa niin kutsuttua Pioneeriryhmää. Hänen signeerauksensa tunnetaan 18 eri vaasista, kuusi kertaa vaasimaalarina ja 12 kertaa savenvalajana. Tyylin perusteella vaikuttaa siltä, että hän aloitti vaasimaalarina ja toimi myöhemmin myös tai pelkästään savenvalajana. On myös mahdollista, että savenvalajan signeeraus tarkoittaa ennemmin sitä, että hän omisti tuossa vaiheessa oman työpajan, jossa muut tekivät työt.
Eufronios maalasi erityisen mielellään suurikokoisia astioita, kuten krateereja, ja käytti niissä omaperäisiä aiheita ja kompositioita. Hän pyrki hyödyntämään punakuviotekniikan uusia mahdollisuuksia ihmisvartalon esittämisessä eri asennoissa. Eufronioksen toimiessa savenvalajana hänen vaasejaan maalasivat useat tunnetut vaasimaalarit, kuten Duris, Makron ja Onesimos.
Teoksia

Kalykskrateeri, n. 515–510 eaa.
Kalykskrateeri, n. 500 eaa.
Voluuttikrateeri, n. 500 eaa.
Theseus, Amfitrite ja Athene. Kyliksin tondo, n. 500–490 eaa.
Kyliks, n. 500–450 eaa.
Etelä-Jakarta

Etelä-Jakartan sijainti
Etelä-Jakarta (indonesiaksi Jakarta Selatan) on Jakartan viidestä kaupungista suurin. Se rajoittuu pohjoisessa Keski-Jakartaan, idässä Itä-Jakartaan, etelässä Depokiin, luoteessa Länsi-Jakartaan ja lännessä Tangerangiin.
Etelä-Jakartan pinta-ala on 154,32 km² ja väkiluku noin 2 200 000 (2014).
Kaupunginosat

Cilandak
Jagakarsa
Kebayoran Baru
Kebayoran Lama
Mampang Prapatan
Pancoran
Pasar Minggu
Pesanggrahan
Setiabudi
Tebet
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut (Arkistoitu – Internet Archive) (indonesiaksi)
Enonkosken kirkonkylä

| Enonkosken kirkonkylä |
| --- | --- |
 Enonkosken kirkonkylä
 Koordinaatit: 62.08907°N, 28.91801°E 
Valtio:  Suomi
Maakunta:  Etelä-Savo
Kunta:  Enonkoski
Hallinto:  
 – Asutustyyppi:  kirkonkylä, taajama
Pinta-ala:  
 – Kokonaispinta-ala:  1,87 km²
Väkiluku (2019):  529
 – Väestötiheys:  282,9 as./km²
 Tilastotiedot koskevat taajamaa ja niiden lähteenä on Tilastokeskus. Väkiluku ja maapinta-ala ovat ajankohdan 31.12.2019 mukaiset. 
Infobox OKVirheellinen NIMI-arvo: 
Enonkosken kirkonkylä on Enonkosken kunnan kirkonkylä ja keskustaajama Etelä-Savon koillisosassa. Kirkonkylä sijaitsee Ylä-Enonvedeltä luoteeseen Enonveteen laskevan Enonkosken äärellä. Savonlinnan keskusta sijaitsee maanteitse noin 31 kilometriä kirkonkylästä etelään.
Tilastokeskuksen taajama-aluerajauksen mukaan vuoden 2019 lopussa Enonkosken kirkonkylän pinta-ala oli 1,87 neliökilometriä, ja väkiluku oli 529. Tilastollinen taajamarajaus voi poiketa viralliseta kunnanosien rajauksesta.
Enonkoski tarkoitti alkujaan vain vuonna 1774 Kerimäelle perustetun sahan ympäristöä. Kirjallisissa lähteissä paikkakunta on mainittu nimillä Enankoski (1778), Enonkåski (1783). Varsinkin vanhemmat asukkaat ovat kutsuneet paikkakuntaa yhä nimillä Enankoski ja Enänkoski. Nimi johtuu kirkonkylän keskellä olevasta koskesta (Enonkoski; Enan-, Enänkoski), joka laskee Ylä-Enonveden vedet Enonveteen eli Ala-Enonveteen.
Enonkosken seurakunnan ja kirkonkylän kehitykseen vaikutti huomattavasti syksyllä 1858 Ylä-Enonvedellä sattunut vakava, kahdeksan ihmisen kuolemaan johtanut kirkkoveneonnettomuus. Enonkoskelle haluttiin oma kirkko ja pappi. Vuonna 1859 perustettiinkin Enonkosken tehdasseurakunta (1859–1876) ja rakennettiin Enonkosken ensimmäinen kirkko (1859–1884). Rukoushuoneseurakunnan asema Enonkoskella oli vuosina 1876–1909. Enonkosken nykyinen kirkko rakennettiin ilmeisesti ukkosen sytyttämänä palaneen tilalle vuonna 1886. Itsenäisen kunnan aseman Enonkoski sai vuonna 1882; seurakunta itsenäistyi 1909.
Eräs Enonkosken ylittävistä silloista on Enonkosken museosilta (1904), joka on arvioitu valtakunnallisesti merkittäväksi rakennetuksi kulttuuriympäristöksi. Sillan ympäristössä on yhä jälkiä kirkonkylän synnyttäneestä, 1770-luvulta vuoteen 1910 saakka toimineesta vesisahasta.
Enonkosken kirkko (1886). Ylä-Enonvedelle osoittava kirkontornin risti toimii muistomerkkinä syksyn 1858 kirkkoveneonnettomuudesta.
Enonkosken museosilta on valtakunnallisesti merkittävä rakennetun kulttuuriympäristön kohde.
Enonkosken kirjasto on osa kirkonkylän julkisia palveluja.
Jani Honkanen

| Jani Honkanen> Henkilötiedot |
| --- | --- |
Syntynyt: 20. syyskuuta 1979 (ikä 45) Espoo, Suomi
Kansalaisuus:   Suomi
Jääkiekkoilija
Lempinimi:  Miliisi
Pelipaikka:  Puolustaja
Maila:  Left
Pituus:  185 cm
Paino:  94 kg
Seura
Seura:  Kiekko-Vantaa
Sarja:  Mestis
Tehtävä:  apulaisvalmentaja
Pelaajaura
Pääsarjaura:  1999–2015
Seurat:  HIFK (SML)   KJT (Mestis)   SaiPa (SML)   Hermes (Mestis)   Bodens IK (Allsvenskan)   Pelicans (SML)   Växjö Lakers (Allsvenskan)   Fort Wayne Komets (UHL)   KooKoo (Mestis)   Kiekko-Vantaa (Mestis)   HPK (SML)   Tappara (SML)   Ässät (SML)   Blues (SML)   HCK (Mestis)   Aristan Temirtau (KZK)   Herning Blue Fox (Tanska)
Jani Honkanen (s. 20. syyskuuta 1979 Espoo) on suomalainen jääkiekkoilija, joka lopetti uransa vuonna 2015. Hän pelasi urallaan 325 SM-liiga- ja 218 Mestis-ottelua. Honkanen pelasi lisäksi Ruotsin Allsvenskanissa, Pohjois-Amerikan UHL-sarjassa sekä Kazakstanin ja Tanskan pääsarjoissa. Ässissä Honkanen oli voittamassa Suomen mestaruutta keväällä 2013.
Ura

Espoon Karakalliossa varttunut Honkanen on Karakallion Pallon kasvatti.. Sieltä hän siirtyi kymmenen vuoden iässä HIFK:n junioreihin. Hän on pelannut myös Mestistä KJTssä, Hermeksessä, KooKoossa ja Kiekko-Vantaassa sekä SM-liigaa HIFK:ssa, SaiPassa, Pelicansissa, HPK:ssa, Tampereen Tapparassa ja Porin Ässissä. Honkanen on pelannut lisäksi kaksi kautta Ruotsin HockeyAllsvenskanissa sekä puoli kautta Pohjois-Amerikassa. Honkanen on tullut tunnetuksi myös tappeluista muun muassa Semir Ben-Amorin kanssa. Kaudeksi 2011–2012 hän siirtyi pelaamaan Porin Ässiin, jossa hän pelasi myös kauden 2012–2013 ollen joukkueensa varakapteeni.
Honkanen liittyi kaudeksi 2013–2014 Espoo Bluesiin alkukauden kattavalla sopimuksella. Honkanen edusti lopulta kauden aikana Bluesin lisäksi Mestisken HCK:ta ja Kazakstanin pääsarjan Aristan Temirtauta. Honkanen siirtyi Kiekko-Vantaaseen kauden 2014–2015 alussa. Hän pelasi Vantaalla 35 ottelua, kunnes siirtyi loppukaudeksi Tanskan pääsarjan Herningiin.
Honkanen lopetti ammattilaisuransa vuonna 2015, ja toukokuussa hän aloitti Kiekko-Vantaan apulaisvalmentajana.
Emergency (kappale)

| ”Emergency” Paramore |
| --- | --- | --- |

Singlen tiedot
 Albumilta: All We Know Is Falling
 Julkaistu: 16. lokakuuta 2005 (US)   21. elokuuta 2006 (UK)
 Tyylilaji: vaihtoehtorock
 Kesto: 04.00
 Levy-yhtiö: Fueled by Ramen
Paramoren muut singlet
| ”Pressure” 2005 | ”Emergency” 2005 | ”All We Know” 2006 |
Emergency on Paramoren toinen single heidän ensimmäiseltä studioalbumiltaan All We Know Is Falling. Se julkaistiin 21. elokuuta 2006 Isossa-Britanniassa ja 16. lokakuuta 2005 Yhdysvalloissa. Singlen kirjoitti Hayley Williams. Single kertoo rakkaudesta ja sen vaikeuksista ja sen merkityksestä. Williams kirjoitti kappaleen, kun hänen vanhempansa olivat jo lähellä avioeroa. Lopulta hänen vanhempansa erosivat. Helmikuussa 2008 Williams kertoi haastattelussa vahempiensa riitelystä seuraavanlaisesti: ”Muistan, miten kävelin sinä yönä ulos ovesta äitini kanssa ja seisoin heidän välissään huutaen ’Olkaa hiljaa! Olkaa hiljaa! Olkaa hiljaa!’”.
Musiikkivideo

Musiikkivideon on ohjannut Shane Drake, joka ohjasi myös Paramoren aikaisemman musiikkivideon ”Pressure”. Myöhemmin Drake on ohjannut musiikkivideot myös yhtyeen singleille ”Misery Business”, ”Crushcrushcrush” ja ”Decode”.
Musiikkivideo alkaa kohtauksella, jossa Hayley Williams ja Jeremy Davis istuvat tyhjässä ja hylätyssä huoneessa. Muut bändin jäsenet kävelevät sisään viiltoja ja haavoja käsissään ja sitovat heidän haavansa. Ohjaaja kävelee sisään heittäen Williamsille jonkinlaisia neilikoita ja ohjaa koko bändin ulos huoneesta. Ulkona heitä odottaa kamerat ja valaistus ja yhtyeen jäsenet meikataan verellä. Ohjaaja huutaa ”Action!” ja yhtye alkaa soittaa.
Paramore
| --- | --- |
Studioalbumit::   All We Know Is Falling  Riot!  Brand New Eyes  Paramore  After Laughter  This Is Why 
Livealbumit::   Live in the UK 2008  The Final Riot! 
EP:t::   The Summer Tic EP  2010 Summer Tour EP  The Only Exception EP  Singles Club  The Holiday Sessions 
Singlet::   ”Pressure”  ”Emergency”  ”All We Know”  ”Misery Business”  ”Hallelujah”  ”Crushcrushcrush”  ”That’s What You Get”  ”Decode”  ”Ignorance”  ”Brick by Boring Brick”  ”The Only Exception”  ”Careful”  ”Playing God”  ”Monster”  ”Now”  ”Still Into You”  ”Daydreaming”  ”Ain’t It Fun”  ”Hard Times”  ”Told You So”  ”Fake Happy”  ”Rose-Colored Boy”  ”Caught in the Middle”  ”This Is Why”  ”The News”  ”C’est Comme Ça” 
Muuta::  Paramoren diskografia
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Emergency (Paramore song)
Käännös suomeksi
Exeter House

Exeter House joelta päin, ennen vuonna 1854 tapahtunutta purkamista.
Exeter House oli 1600-luvun alkupuolella rakennettu kartanomainen kaupunkitalo Derbyssä, Englannin Derbyshiressä. Se oli aikoinaan kaupungin suurin talo. Talo tunnetaan siitä, että Jakobiittikapinan alkuvaiheissa Charles Edward Stuart eli Bonnie Prince Charlie yöpyi siellä. Talo on nyttemmin purettu, mutta prinssin makuuhuoneen seinäpaneelit ja sisustus ovat Derbyn kaupunginmuseossa.
Talo sai nimensä Exeterin jaarleilta, jotka omistivat sen vuoteen 1757 asti. Kahdeksannen jaarlin kuoltua hänen leskensä myi talon Derbyn pormestarille John Binghamille. Binglamin kuoltua talon osti vuonna 1795, Jedediah Strutt. Hänkin asui siellä viimeiset vuotensa eli vuoteen 1797 asti. Talon viimeinen omistaja oli lakimies William Eaton Mousely, joka ääräsi talon purettavaksi koska se oliliian suuri ylläpidettäväksi ja lisäksi Exeter Bridgen laajennusten tiellä. Talon purkamisen yhteydessä "Prinssi Charlien huoneen" seinäpanelit myytiin erikseen, ja Michael Thomas Bass hankki ne Derbyn kaupunginmuseolle.
Japani talviolympialaisissa 2002

Japani osallistui Salt Lake Cityn talviolympialaisiin 2002 103 urheilijan voimin. Maa saavutti kaksi mitalia, yhden hopeisen ja yhden pronssisen.
Mitalistit > Hopeaa

Hiroyasu Shimizu – pikaluistelu, miesten 500 m
Mitalistit > Pronssia

Tae Satoya – freestylehiihto, naisten kumparelasku
Erki Savisaar

| Erki Savisaar |
| --- | --- |
 Savisaar vuonna 2015.
Viron ympäristöministeri
 Kaja Kallaksen I hallitus 18. marraskuuta 2021 – 3. kesäkuuta 2022  
Edeltäjä:  Tõnis Mölder
Seuraaja:  Urmas Kruuse
Edustaja riigikogussa
 2015–2021  
Henkilötiedot
Syntynyt: 16. kesäkuuta 1978 (ikä 46) Vaste-Kuuste, Viron sosialistinen neuvostotasavalta
Kansalaisuus:   Viro
Sukulaiset:  Edgar Savisaar (isä)
Tiedot
Puolue:  keskustapuolue
Koulutus:  Tallinnan yliopisto (sovelluskehittäjä)
Erki Savisaar (s. 16. kesäkuuta 1978 Vastse-Kuuste) on virolainen keskustapuolueen poliitikko. Hän toimi Viron ympäristöministerinä vuosina 2021–2022. Vuosina 2015–2021 hän oli edustaja riigikogussa.
Yksityiselämä

Savisaar on naimisissa ja hänellä on kaksi tytärtä.
Savisaaren isä oli Viron entinen pääministeri Edgar Savisaar.
Aiheesta muualla

Erki Savisaar Viron hallituksen verkkosivuilla
Jarno Laitinen

| Jarno Laitinen |
| --- | --- |

Henkilötiedot
Syntynyt: 27. maaliskuuta 1988 (ikä 36) Pirkkala, Suomi
Kansalaisuus:   Suomi
Jääkiekkoilija
Lempinimi:  Japa
Pelipaikka:  maalivahti
Pituus:  184 cm
Paino:  80 kg
Pelaajaura
Pääsarjaura:  2007–
Aik. seurat:  Ilves (SML) JYP (SML) JYP-Akatemia (Mestis) Pelicans (SML) HC Kometa Brno (Extraliga) Piráti Chomutov (1.Liga) Sport (Mestis) LeKi (Mestis)
Jarno Laitinen (s. 27. maaliskuuta 1988 Pirkkala) on suomalainen jääkiekkoilija. Pelipaikaltaan hän on maalivahti. Edellisen kerran Laitinen on pelannut kaudella 2013–2014, jolloin hän edusti Mestis-seura Lempäälän Kisaa.
Ura

Laitinen aloitti jääkiekkoilun 7-vuotiaana Pirkkalan Ilveksessä. Hän debytoi ammattilaisena Tampereen Ilveksessä. Hän voitti Ilveksessä C- ja B-junioreiden Suomenmestaruuden ja siirtyi kaudeksi 2007–2008 JYPiin, kun hän teki joukkueen kanssa 2+1-vuotisen sopimuksen. Ilveksessä hän kamppaili peliajasta samanikäisen Riku Heleniuksen kanssa. Vuonna 2004 tullut vaikea lonkkavamma piti Laitisen kuitenkin sivussa peleistä yli vuoden. Loppukaudeksi 2010–2011 hän siirtyi Lahden Pelicansiin. Seuraavan kauden alussa Laitinen siirtyi Tšekin Extraligan HC Kometa Brnoon, joka kuitenkin vuokrasi hänet välittömästi 1. Ligan Piráti Chomutoviin.
Flamma

| Flamma> Henkilötiedot |
| --- | --- |
Kansalaisuus:  Syyria
Gladiaattori
Luokka:  Secutori
Aseet:  Gladius
Tilastot
Ottelut:  34
Voitot:  21
Tappiot:  4
Ratkaisemattomat:  9
Flamma ("Liekki") oli syyrialainen orja ja Roomassa taistellut gladiaattori, tyypiltään secutori. Flamman voittojen määrä on suurimpia Rooman historiassa. Hän kuoli 30-vuotiaana.
Ura

Flamma muistetaan erityisesti sitkeydestä ja taistelutaidoistaan, sillä useimmat gladiaattorit kuolivat yleensä ensimmäisessä taistelussa, mutta Flammalle niitä kertyi 13 vuoden aikana jopa 34. Hän voitti niistä 21. Yhdeksän kertaa hänen taistonsa päättyivät tasapeliin ja neljä kertaa tappioon. Hänen tilastonsa oli kirjattu Sisiliassa sijaitsevaan hautakiveensä. Hän ei kuollut areenalle sillä yleisö arvosti Flamman taitoja niin paljon, että myönsi hänelle joka kerta hänen hävittyään armahduksen.
Flamman taistelytyyppi oli secutori, jonka varusteita olivat lyhyt miekka gladius, suuri kilpi ja kypärä. Secutorin vastustajana oli yleensä retiarius, jolla oli aseinaan verkko ja pitkä puinen atrain. Flamma sai uransa aikana neljästi "rudis"-palkinnon, pienen puisen miekan, jonka myötä hän olisi voinut lopettaa uransa gladiaattorina ja jatkaa elämäänsä vapaana Rooman kansalaisena. Flamma kuitenkin kieltäytyi jokaisella kerralla ja jatkoi uraansa. Hautakirjoituksen mukaan hän kuoli 30-vuotiaana.
Ersan İlyasova

| Ersan İlyasova |
| --- | --- |

Henkilötiedot
Koko nimi:  Ersan İlyasova
Syntynyt: 15. toukokuuta 1987 (ikä 37) Eskişehir, Turkki
Kansalaisuus:   Turkki
Koripalloilija
Pelipaikka:  Pieni laitahyökkääjä/Iso laitahyökkääjä
Pituus:  208 cm
Paino:  107 kg
Nyk. joukkue:   Milwaukee Bucks
Sarja:  NBA
NBA-varaus:  36. varaus 2005 Milwaukee Bucks
Pelaajaura
Seurajoukkueet
2004–2005 2005–2006 2006–2007 2007–2009 2009–2015 2011 2015–2016 2016 2016 2016–2017 2017–2018 2018 2018–:   Alpella BK   Tulsa 66ers  Milwaukee Bucks  FC Barcelona Bàsquet  Milwaukee Bucks  Anadolu Efes  Detroit Pistons  Orlando Magic  Oklahoma City Thunder  Philadelphia 76ers  Atlanta Hawks  Philadelphia 76ers  Milwaukee Bucks
Maajoukkueet
2003–:   Turkki
Aiheesta muualla
FIBA
| Mitalit> Maa:   Turkki.Miesten koripallo.MM-kilpailut  | Mitalit> Maa:   Turkki.Miesten koripallo.MM-kilpailut  | Mitalit> Maa:   Turkki.Miesten koripallo.MM-kilpailut  | Maa:   Turkki> Miesten koripallo. |
| --- | --- | --- | --- |
|  Hopeaa | Turkki 2010 | Turkki |  |
Ersan İlyasova (s. 15. toukokuuta 1987 Eskişehir, Turkki tai 1984 Buhara, Neuvostoliitto) on turkkilainen koripalloilija, joka edustaa kaudella 2018–2019 NBA-seura Milwaukee Bucksia.
Ura

İlyasova aloitti uransa Alpellan juniorijoukkueissa. Kaudeksi 2003–2004 hänet lainattiin Yesilyurt Istanbuliin, joka pelasi toiseksi korkeimmalla tasolla. Seuraavaksi kaudeksi hän teki debyyttinsä Alpellassa ja pääsi samalla pelaamaan Turkin koripalloliigaan ja Euroliigaan. 18-vuotiasta İlyasovaa pidettiin yhtenä lupaavimmista turkkilaisista koripalloilijoista.
İlyasova lähti mukaan vuoden 2005 NBA:n varaustilaisuuteen, jossa Milwaukee Bucks varasi hänet numerolla 36. Hän ei vielä kuitenkaan päässyt pelaamaan NBA:han, vaan joutui pelaamaan Tulsa 66ersissa D-Leagueta. Kaudella 2006–2007 hän teki debyyttinsä NBA:ssa. Kauden aikana hän teki Millwaukeelle 6,1 pistettä ja otti 2,9 levypalloa ottelua kohden.
Hän palasi Eurooppaan vuonna 2007 ja teki FC Barcelona Bàsquetin kanssa ensimmäisen turkkilaisena pelaajana sopimuksen.. Sopimus oli kaksivuotinen.
Kauden 2008–2009 jälkeen İlyasova teki paluun Bucksiin ja teki seuran kanssa monivuotisen sopimuksen. Tämän jälkeen hän on edustanut lyhyemmän aikaa myös Detroit Pistonsia, Orlando Magicia, Oklahoma City Thunderia, Philadelphia 76ersia ja Atlanta Hawksia. Kaudeksi 2018–2019 hän palasi jälleen Milwaukee Bucksiin.
Muuta

Ersan İlyasovan taustaan liittyy huomattavia epäselvyyksiä, virallisesti hän on syntynyt vuonna 1987 Turkissa Semsettin Bulut -nimisen miehen poikana mutta vanhemmat unohtivat ilmoittaa pojasta viranomaisille minkä vuoksi hänet liitettiin väestörekisteriin vasta 15-vuotiaana vuonna 2002 Ersan İlyasovan nimellä. Uzbekistanin koripalloliiton tekemän protestin mukaan hän on kuitenkin todellisuudessa vuonna 1984 Uzbekistanissa syntynyt Arsen Iljasov, tämän nimisen miehen tiedetään saapuneen Turkkiin vuonna 2002 ja kadonneen jäljettömiin. İlyasovan todellisina vanhempina pidetään Uzbekistanista sittemmin Ukrainaan Krimille paluumuuttaneita tataareja Enver Iljasovia ja Iralije Iljasovaa. Hän on myös luultavimmin syntynyt kolme vuotta aikaisemmin kuin mitä väitetään..
Ilyasova pelaa myös Turkin koripallomaajoukkueessa.
Aiheesta muualla

Euroliigan pelaajaprofiili (englanniksi)
NBA:n pelaajaprofiili (englanniksi)
Draft Expressin pelaajaprofiili (englanniksi)
Turkin joukkue – Koripallon MM-kilpailut 2010
4 Akyol |
5 Güler |
6 Ermiş |
7 Onan |
8 İlyasova |
9 Erden |
10 Tunçeri |
11 Savaş |
12 Gönlüm |
13 Arslan |
14 Aşık |
15 Türkoğlu |
Valmentaja Tanjević
Iso Vehmatlampi

| Iso Vehmatlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Kivijärvi
Koordinaatit:  63°14′48″N, 25°14′14″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven–Vuosjärven alue (14.44)
Laskujoki:  suo-oja 
Järvinumero:  14.443.1.025
Mittaustietoja
Pinnankorkeus:  137,1 m  
Pituus:  310 m  
Leveys:  160 m  
Rantaviiva:  0,747 km  
Pinta-ala:  3,445 ha  
Tilavuus:  0.000082 km³ 
Keskisyvyys:  2,39 m  
Suurin syvyys:  3,9 m  
Saaria:  ei saaria 
 fiIso Vehmatlampi 
Iso Vehmatlampi tai Iso Vehmerlampi on Keski-Suomessa Kivijärvellä  Tynnyriperän lähellä sijaitseva lampi.
Maantietoa

Lampi on 310 metriä pitkä, 160 metriä leveä, ja sen pinta-ala on 3,4 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 82 400 kuutiometriä. Sen keskisyvyys on 2,4 metriä ja suurin syvyys on 3,9 metriä. Sen rantaviivan pituus on 750 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Kivijärven–Vuosjärven alueella (14.44), jonka Kivijärven alueeseen (14.443) se kuuluu. Lammen vedenpinnan korkeus on 137,1 metriä mpy.
Etelä-Jemen kesäolympialaisissa 1988

Etelä-Jemen osallistui Soulin kesäolympialaisiin vuonna 1988 viiden urheilijan joukkueella. Tämä oli maan ensimmäinen ja ainoa esiintyminen olympialaisissa. Etelä-Jemenin urheilijat osallistuivat kisoissa jousiammuntaan ja yleisurheiluun. Maan lipunkantajana avajaisissa toimi juoksija Sahim Saleh Mehdi.
Osallistujat > Nyrkkeily

Mohamed Mahfood Sayed - Miesten alle 51 kg
Ali Mohamed Jaffer - Miesten alle 57 kg
Osallistujat > Yleisurheilu

Ehab Fuad Ahmed Naqi - Miesten 100 metrin juoksu
Sahim Saleh Mehdi - Miesten 200 metrin juoksu
Farouk Ahmed Sayed - Miesten 5000 metrin juoksu
Jegor Ligatšov

Jegor Ligatšov vuonna 1989.
Jegor Kuzmitš Ligatšov (ven. Егор Кузьмич Лигачёв, 29. marraskuuta 1920 Dubinkino, Venäjän SFNT – 7. toukokuuta 2021 Moskova, Venäjä) oli venäläinen poliitikko. Hän toimi muun muassa Neuvostoliiton kommunistisen puolueen (NKP) keskuskomitean politbyroon jäsenenä 1985–1990 ja NKP:n pääsihteeriehdokkaana vuoden 1990 puoluekokouksessa.
Ligatšov tuki Mihail Gorbatšovia Neuvostoliiton johtajaksi vuonna 1985 ja otti osaa tämän hankkeeseen alkoholinkäytön vähentämiseksi maassa. Myöhemmin vuonna 1992 Ligatšov kuitenkin sanoi, että Gorbatšovin tukeminen oli ollut hänen suurimpia virheitään.
Vuosina 1993–2003 Ligatšov toimi Venäjän federaation duumassa kommunistien edustajana.[lähde? ]
Enonkosken terveysasema

| Enonkosken terveysasema |
| --- | --- |
Osoite:  Kirkkotie 6, 58175 Enonkoski
Sijainti:  Enonkoski
Koordinaatit:  62.08900°N, 28.92007°E
Enonkosken terveysasema
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Enonkosken terveysasema on eteläsavolaisessa Enonkosken kunnassa sijaitseva julkisen palvelun terveysasema. Se on avoinna maanantaista torstaihin kello 8-15 ja perjantaisin kello 8-14. Ajanvarauksella saatavat lääkäriajat on tarkoitettu ei-kiireellistä hoitoa varten. Palvelujen tuottamisesta vastaa Itä-Savon sairaanhoitopiirin kuntayhtymä (Sosteri). Enonkosken terveysaseman palveluita ovat laboratorio, hammashoitola sekä lääkärin ja hoitajan vastaanotot.
Kiireellisen hoidon tarpeessa Enonkoskelta voi hakeutua Savonlinnan keskussairaalan ympärivuorokautisesti palvelevaan yhteispäivystykseen Savonlinnassa (Keskussairaalantie 6, Savonlinna).
Aiheesta muualla

Enonkosken terveysasema (Arkistoitu – Internet Archive) (suomi.fi)
FIFA 11

| FIFA 11 |
| --- | --- |
 Kansikuvassa esiintyvät Wayne Rooney ja Kaká.
Kehittäjä:  EA Canada
Julkaisija:  EA Sports
Jakelija:  Google Play ja App Store
Pelisarja:  FIFA
Julkaistu:   28. syyskuuta 2010   30. syyskuuta 2010    1. lokakuuta 2010
Lajityyppi:  Urheilupeli
Pelimuoto:  yksinpeli, moninpeli
Ikäluokitus:  ESRB: E  Virheellinen ESRB-arvo  OFLC: G   PEGI: 3
Alusta:  Matkapuhelin, Microsoft Windows, Nintendo DS, PlayStation 2, PlayStation 3, PlayStation Portable, Wii, Xbox 360
Jakelumuoto:  DVD, Blu-ray
Lisää peliartikkeleitaVideopelien teemasivulla
Infobox OK  : 
FIFA 11 on EA Canadan kehittämä ja EA Sportsin julkaisema jalkapalloaiheinen urheilupeli, joka julkaistiin Euroopassa 1. lokakuuta 2010 ja Pohjois-Amerikassa 28. syyskuuta 2010 kaikille alustoille paitsi Wiille, jonka versio julkaistiin 3. lokakuuta 2010. Peli on 18. julkaisu Electronic Artsin FIFA-pelisarjassa. Pelin demoversio julkaistiin PlayStation 3:lle, Xbox 360:lle ja Windowsille 16. syyskuuta 2010.
Pelin jokaisessa kansikuvassa esiintyy Kaká. Ison-Britannian ja Irlannin kansikuvissa on Kakán lisäksi Wayne Rooney, Australian kannessa esiintyvät Kaká, Wayne Rooney sekä Tim Cahill ja Pohjois-Amerikan versiossa Kaká, Carlos Vela sekä Landon Donovan. FIFA11 on PlayStation 2 -konsolille erilainen. Siinä on toimintoina mm. pelaajien kykyjen parantelu/huonontelu, uusien joukkueiden ja pelaajien luominen ja pelaajien seuran, nimen ja maajoukkeen vaihto.